การเข้าใจอาการ การไปพบแพทย์ การเตรียมตัวเข้ารับการรักษา
คนที่เป็นโรคไบโพลาร์จะมีการเปลี่ยนแปลงอารมณ์ที่เห็นได้อย่างชัดเจน การเปลี่ยนแปลงอารมณ์เหล่านี้จะเปลี่ยนจากความคลุ้มคลั่งไปสู่ความซึมเศร้า อารมณ์เหล่านี้จะเกิดขึ้นนานเท่าไรและรุนแรงมากเท่าไรนั้นขึ้นอยู่กับความรุนแรงของโรคไบโพลาร์ของคุณ ถ้าคุณสังเกตเห็นความเปลี่ยนแปลงอย่างสุดโต่งในอารมณ์ของคุณแล้วล่ะก็ คุณควรจะไปพบแพทย์เพื่อตรวจดูว่าคุณอาจจะเป็นโรคไบโพลาร์หรือไม่   ภาวะคุ้มคลั่งหรือภาวะแมเนีย อาจจะทำให้คุณรู้สึกมีความสุขสุดขีด ชอบเข้าสังคม และอาจจะฉุนเฉียวง่าย ภาวะซึมเศร้า อาจจะทำให้คุณรู้สึกเศร้า หมดหวัง และสูญเสียความสนใจในสิ่งที่คุณชอบ โรคไบโพลาร์สามารถทำให้เกิดการเปลี่ยนแปลงพฤติกรรมของคุณได้ การเปลี่ยนแปลงทางพฤติกรรมเหล่านี้จะเกิดขึ้นตามการเปลี่ยนแปลงอารมณ์ที่เกิดจากโรคไบโพลาร์ บางครั้งการเปลี่ยนแปลงทางพฤติกรรมอาจจะเห็นได้ชัดเจนกว่าการเปลี่ยนแปลงอารมณ์และอาจจะบ่งชี้ถึงกรณีที่เป็นไปได้ของโรคไบโพลาร์   ในภาวะแมเนีย คุณจะพูดเร็ว มีพลังงานเหลือเฟือ รู้สึกกระสับกระส่าย หรือทำอะไรบ้าบิ่น ในภาวะซึมเศร้า คุณอาจจะรู้สึกเหนื่อยล้า มีปัญหาในการคิด หรือแม้กระทั่งมีความคิดที่จะฆ่าตัวตาย อารมณ์ที่เปลี่ยนไปทีละน้อยตามเวลาหรือเพื่อตอบสนองต่อเหตุการณ์ต่างๆ ในชีวิตนั้นเป็นส่วนปกติของชีวิต แต่ความรู้สึกและพฤติกรรมที่เปลี่ยนแปลงไปโดยปราศจากการเชื่อมต่อกับเหตุการณ์ภายนอกและเกิดขึ้นเป็นเวลานานอาจจะบ่งบอกถึงโรคไบโพลาร์ได้ เอาใจใส่ว่าอารมณ์ของคุณเกิดขึ้นนานแค่ไหนและมีการเชื่อมต่อกับเหตุการณ์ในชีวิตที่อาจจะทำให้คุณรู้สึกแบบนั้นหรือไม่   ระยะแมเนียหรือผสมแค่ต้องมีอาการเจ็ดวันก็จะวินิจฉัยได้ว่าเป็นโรคไบโพลาร์ บางคนอาจจะมีอารมณ์ที่มั่นคงระหว่างระยะแมเนียหรือภาวะซึมเศร้า ภาวะซึมเศร้าที่เกี่ยวข้องกับโรคไบโพลาร์นั้นต้องมีอาการแค่สองสัปดาห์ สำหรับโรคประสาทซึมเศร้า (Cyclothymia) ที่มีอารมณ์แปรปรวนอ่อนๆ จะมีอาการอย่างน้อยสองปี ภาวะแมเนียเป็นภาวะที่ตื่นเต้นง่ายซึ่งจะมีอาการอย่างน้อยหนึ่งสัปดาห์และอาจจะนานกว่านั้น คนที่อยู่ในภาวะแมเนียจะมีแนวโน้มที่จะรู้สึกครึ้มอกครึ้มใจ เชื่อมั่นในตนเองมากเกินไป และอาจจะเริ่มโครงการใหญ่ๆ หลายอย่างโดยไม่มีระบบระเบียบ มองหาองค์ประกอบของช่วงแมเนียบางอย่างต่อไปนี้เพื่อช่วยคุณระบุกรณีที่เป็นไปได้ของโรคไบโพลาร์:  มีความภูมิใจในตนเองสูง (รู้สึกว่าตัวคุณเหนือกว่าคนอื่นและ/ หรือรู้สึกว่าคุณไม่มีอะไรเหมือนคนส่วนใหญ่หรือมีเพียงเล็กน้อย และสามารถเข้าใจได้โดยกลุ่มคนที่ตนเลือกเพียงไม่กี่คน คุณอาจจะเชื่อว่าตัวคุณเกือบจะมีพลังเหนือธรรมชาติหรือคุณสามารถพูดกับพระเจ้าได้ มีความต้องการนอนหลับเพียงเล็กน้อย รู้สึกผ่อนคลายหลังจากนอนหลับเพียงแค่สองสามชั่วโมงเท่านั้น แสดงอาการช่างพูดช่างคุยไม่หยุดหรือมากผิดปกติ รู้สึกฟุ้งซ่านหรือมีความคิดแข่งกันในหัว ตั้งและพยายามบรรลุเป้าหมายใหญ่ๆ (เชื่อว่าตัวคุณมีคุณสมบัติที่เหนือกว่า คุณเป็นอัจฉริยะ มีอำนาจคล้ายพระเจ้า ฯลฯ และสามารถบรรลุเป้าหมายที่เป็นไปไม่ได้ ยกตัวอย่างเช่น คุณอาจจะคิดว่าตัวเองสามารถเขียนนวนิยาย 400 หน้าได้ภายในหนึ่งวัน หรือประสบความสำเร็จกับ "อะไรก็ตาม" ที่คุณปรารถนาได้อย่างแท้จริง) มีส่วนร่วมในพฤติกรรมที่อันตราย เช่น การลงทุนที่มีความเสี่ยง หนึ่งในสัญญาณที่สามารถระบุกรณีของโรคไบโพลาร์ได้ก็คือภาวะซึมเศร้า ภาวะซึมเศร้าอาจจะเกิดขึ้นตามมาหลังจากภาวะแมเนียหรือภาวะพฤติกรรมปกติได้ และจะเกิดขึ้นนานอย่างน้อยสองสัปดาห์ คุณสามารถระบุระยะซึมเศร้าที่เป็นไปได้โดยการมองหาพฤติกรรมหรืออารมณ์ที่มีอาการต่อไปนี้อย่างน้อย 5 อย่างขึ้นไป:  สูญเสียความสนใจในกิจกรรมที่ปกติแล้วเคยชอบหรือความสนใจในชีวิตโดยทั่วไป รู้สึกเศร้าหรือไม่มีความสุขตลอดทั้งวันเกือบทุกวัน เกือบจะไม่ได้รับความสุขจากกิจกรรมใดๆ ในชีวิตแลย รู้สึกไร้ค่า รู้สึกผิด หรือเชื่อในความคิดผิดๆ เกือบทุกวันช่วงภาวะซึมเศร้า มีความคิดฆ่าตัวตายหรือพยายามฆ่าตัวตาย น้ำหนักลดและสูญเสียความอยากอาหาร กระสับกระส่ายหรือทำอะไรเชื่องช้าอย่างเห็นได้ชัด นอนไม่หลับหรือนอนหลับทั้งวัน เหนื่อยล้าและหมดแรง แม้ว่าส่วนใหญ่จะคิดว่าโรคไบโพลาร์ คือ อาการแมเนียหรือซึมเศร้า แต่ก็ยังมีอาการบางอย่างเพิ่มเติมอีกและยังมีภาวะผสมที่สามารถระบุได้ว่าเป็นโรคไบโพลาร์เช่นกัน ทบทวนประเภทของโรคไบโพลาร์และภาวะผสมต่อไปนี้เพื่อระบุกรณีของโรคไบโพลาร์ที่เป็นไปได้   โรคไบโพลาร์ประเภท 1 นั้นเป็นอาการแมเนียหรืออาการผสมที่เกิดขึ้นอย่างน้อยเจ็ดวัน อาการแมเนียที่ต้องเข้ารับการรักษาในโรงพยาบาลก็จัดอยู่ในกลุ่มอาการไบโพลาร์ประเภท 1 เช่นกัน อาจจะมีอาการซึมเศร้าแสดงอยู่ด้วยและจะเกิดขึ้นอย่างน้อยสองสัปดาห์ โรคไบโพลาร์ประเภท 2 นั้นเป็นภาวะซึมเศร้าหรือภาวะไฮโปเมเนีย (Hypomanic State) ไม่มีภาวะแมเนียอย่างเต็มรูปแบบหรือภาวะผสมในโรคไบโพลาร์ประเภท 2 โรคไบโพลาร์ประเภทไม่สามารถระบุได้ (Bipolar Disorder Not Otherwise Specified: BP-NOS) คือ ประเภทที่ใช้เพื่อระบุกรณีของโรคไบโพลาร์ไม่เข้าเกณฑ์ของโรคไบโพลาร์ประเภท 1 หรือ โรคไบโพลาร์ประเภท 2 อย่างไรก็ตาม BP-NOS ยังอยู่นอกช่วงพฤติกรรมหรืออารมณ์ตามปกติของสำหรับคนทั่วไป โรคประสาทซึมเศร้า (Cyclothymia) เป็นรูปแบบของโรคไบโพลาร์ที่อ่อนกว่าโรคไบโพลาร์รูปแบบอื่นๆ โรคประสาทซึมเศร้าอาจจะทำให้เกิดภาวะไฮโปเมเนียและภาวะซึมเศร้าอ่อนๆ เป็นเวลาอย่างน้อยสองปี ถ้าคุณสงสัยว่าคุณอาจจะเป็นโรคไบโพลาร์หรือมีปัญหาสุขภาพจิตอื่นๆ คุณควรจะนัดพบแพทย์ให้เร็วที่สุดเท่าที่จะเป็นไปได้ การวินิจฉัยและการรักษาโรคไบโพลาร์แต่เนิ่นๆ จะสามารถทำให้ประสิทธิภาพของการรักษาดีขึ้นและป้องกันไม่ให้คุณมาถึงจุดที่เป็นอันตรายใดๆ ที่เกิดจากโรคนี้ ก่อนคุณจะไปพบแพทย์คุณควรใช้เวลาสักระยะหนึ่งเพื่อเตรียมตัวให้พร้อมสำหรับนัด การมีข้อมูลบางอย่างที่เกี่ยวข้องนั้นจะสามารถช่วยให้การนัดหมายได้ผล และทำงานร่วมกับแพทย์ของคุณอย่างมีประสิทธิภาพเพื่อค้นหาว่าคุณอาจจะเป็นโรคไบโพลาร์หรือไม่   ติดตามอาการของคุณและพร้อมที่จะแจ้งให้แพทย์ทราบเกี่ยวกับอาการเหล่านั้น ถ้าคุณเพิ่งได้ประสบความเปลี่ยนแปลงในชีวิตที่สำคัญใดๆ ก็ควรจะรายงานให้แพทย์ทราบ นำรายละเอียดของยาที่คุณกำลังใช้อยู่ไปด้วย ถ้าแพทย์รู้สึกว่าคุณอาจจะต้องการความช่วยเหลือเพิ่มเติม คุณมีแนวโน้มที่จะถูกส่งไปหาจิตแพทย์เพื่อประเมินผลต่อไป แพทย์หรือจิตแพทย์จะต้องทดสอบตามมาตรฐานเพื่อตรวจสอบว่าคุณเป็นโรคไบโพลาร์หรือไม่ การทดสอบเหล่านี้ไม่มีการผ่าตัดแต่การรู้ว่าจะเกิดอะไรขึ้นจะช่วยให้คุณทำงานร่วมกับแพทย์เพื่อการวินิจฉัยที่ถูกต้องได้   แพทย์อาจจะสั่งให้มีการตรวจร่างกายและการตรวจในห้องปฏิบัติการ สิ่งเหล่านี้จะช่วยขจัดปัญหาทางการแพทย์อื่นๆ ที่อาจจะทำให้เกิดอาการต่างๆ ของคุณได้ อาจจะมีการทดสอบทางจิตวิทยา นี่จะเป็นการประเมินอารมณ์ ความคิด ความรู้สึก และพฤติกรรมต่างๆ ของคุณ นี่จะเป็นการประเมินตนเอง แต่คุณสามารถอนุญาตให้สมาชิกในครอบครัวมีส่วนร่วมได้ด้วยเช่นกัน การทดสอบ BSDS (Bipolar Spectrum Diagnostic Scale) จะแสดงประโยคที่คุณจะเห็นด้วยหรือไม่เห็นด้วย ถ้าประโยคอธิบายถึงตัวคุณ คุณจะได้รับคำสั่งให้ทำเครื่องหมายถูกข้างๆ ประโยคนั้น ซึ่งนี่จะช่วยให้แพทย์ของคุณประเมินสภาวะของคุณตามการประเมินตนเองนี้ แพทย์อาจจะให้ตารางบันทึกอารมณ์คุณเอากลับบ้านและบันทึก ตารางบันทึกอารมณ์นี้จะช่วยให้คุณสามารถบันทึกอารมณ์ของคุณทุกวันในช่วงเวลาที่แพทย์ตัดสินใจที่จะทดสอบ ตารางบันทึกอารมณ์จะช่วยให้แพทย์ของคุณค้นหาแนวโน้มต่างๆ ในอารมณ์ของคุณที่อาจจะบ่งชี้ถึงโรคไบโพลาร์   คุณเขียนบันทึกการเปลี่ยนแปลงอารมณ์ที่คุณสังเกตเห็นในแต่ละวัน คุณอาจจะบันทึกรูปแบบการนอนหลับและตารางเวลาของคุณด้วย ถ้าคุณได้รับการวินิจฉัยว่าเป็นโรคไบโพลาร์ คุณอาจจะได้รับยาที่แพทย์สั่ง ยาเหล่านี้จะช่วยจัดการอาการของคุณและรักษาความสมดุลทั้งทางอารมณ์และพฤติกรรม การใช้ยาเหล่านี้อย่างถูกต้องเป็นกุญแจสำคัญที่จะสร้างความมั่นใจว่าตัวยาเหล่านี้จะออกทธิ์อย่างมีประสิทธิภาพที่สุดเท่าที่จะทำได้   ผู้ป่วยที่เป็นโรคไบโพลาร์จะได้รับยาคงสภาพอารมณ์ (Mood Stabilizers) ยารักษาโรคจิตผิดปกติ (Atypical Antipsychotics) สามารถช่วยเกี่ยวกับอาการแมเนียได้ ถ้าคุณกำลังมีภาวะซึมเศร้าที่เกิดจากโรคไบโพลาร์ ก็อาจจะใช้ยาต้านอาการซึมเศร้าได้ การปรึกษากับนักจิตวิทยาหรือที่ปรึกษาของคุณเพื่อรับการรักษาด้วยจิตบำบัดจะช่วยให้คุณสามารถจัดการและทำความเข้าใจเกี่ยวกับโรคไบโพลาร์ได้ จิตบำบัดยังสามารถช่วยให้คุณฟื้นตัวจากภาวะใดๆ ของโรคไบโพลาร์ได้อย่างรวดเร็ว และยังคงความสมดุลและมีสุขภาพดีได้เป็นระยะเวลานานๆ อีกด้วย   การบำบัดด้วยการรับรู้และพฤติกรรม (Cognitive Behavioral Therapy) สามารถช่วยให้คุณจัดการกับพฤติกรรมและความคิดเชิงลบที่เกิดจากโรคไบโพลาร์ การบำบัดด้วยครอบครัว (Family-Focused Therapy) สามารถช่วยให้ความรู้แก่คุณและครอบครัวของคุณเกี่ยวกับวิธีที่จะดูแลจัดการตามความต้องการของคุณให้ดีที่สุด การบำบัดด้วยการสร้างความสัมพันธ์ระหว่างบุคคลและสังคม (Interpersonal and Social Rhythm Therapy) สามารถช่วยให้คุณรักษาความสัมพันธ์ที่ดีและกำหนดการต่างๆ ในชีวิตได้ นักจิตวิทยาหรือที่ปรึกษาของคุณจะให้คำแนะนำที่สามารถช่วยให้คุณจัดการกับโรคไบโพลาร์ได้ ถ้าการรักษาแบบมาตรฐานไม่ได้ผลสำหรับกรณีโรคโพลาร์ของคุณแล้วล่ะก็ ผู้ให้บริการด้านสุขภาพของคุณก็อาจจะเสนอการรักษาเพิ่มเติม การรักษาเหล่านี้สามารถช่วยจัดการกับอาการที่เกิดขึ้นจากโรคไบโพลาร์และช่วยให้คุณกลับเข้าสู่สภาพจิตใจที่ดีได้   การรักษาด้วยไฟฟ้า (Electroconvulsive therapy) สามารถช่วยในการรักษาอารมณ์ให้คงที่ได้ ถ้าคุณมีปัญหาในการนอนหลับ แพทย์อาจจะสั่งผลิตภัณฑ์เพื่อช่วยให้นอนหลับหรือยานอนหลับให้คุณ
มองหาการเปลี่ยนแปลงอารมณ์ที่รุนแรง. เอาใจใส่กับการเปลี่ยนแปลงทางพฤติกรรมต่างๆ . เอาใจใส่ว่าภาวะแมเนียหรือภาวะซึมเศร้าจะเกิดขึ้นนานเท่าไร. สำรวจอารมณ์และความคิดของคุณเพื่อหาอาการแมเนีย. ประเมินอารมณ์และพฤติกรรมของคุณเพื่อหาสัญญาณของระยะซึมเศร้า. ตระหนักถึงโรคไบโพลาร์ชนิดต่างๆ . นัดพบแพทย์. เตรียมตัว. เข้าใจว่าจะมีการทดสอบอะไรบ้าง. เตรียมทำตารางบันทึกอารมณ์ (Mood Chart). กินยาที่แพทย์สั่ง. เข้ารับการรักษาจิตบำบัด. พิจารณาเกี่ยวกับการรักษาเพิ่มเติม.
https://www.wikihow.com/Diagnose-Bipolar-Disorder https://www.wikihow.com/Diagnose-Bipolar-Disorder https://www.wikihow.com/Diagnose-Bipolar-Disorder
Understanding the Symptoms Visiting With Your Doctor Preparing For Treatment